Sulík, Richard, predseda NR SR (2011-05-17):
Pán poslanec Paška. Hlasujeme o procedurálnom návrhu pána poslanca Pašku, o tom, aby boli zaradené všetky štyri body späť do programu. Prosím, hlasujete teraz. (Hlasovanie.) Zo 149 prítomných poslancov hlasovalo 73 za, 57 proti, 19 sa zdržalo. Tento návrh nebol schválený. Hlasujeme o procedurálnom návrhu pána poslanca Počiatka, a to, aby bol zaradený do programu bod s tlačou 357. Prosím, hlasujte teraz. (Hlasovanie.) Zo 150 prítomných poslancov hlasovalo 72 za, 57 proti, 21 sa zdržalo. Tento návrh nebol schválený. Teraz hlasujeme o procedurálnom návrhu pána poslanca Faiča zaradiť do programu bod s tlačou 353. Prosím, hlasujte teraz. (Hlasovanie.) Zo 149 prítomných poslancov hlasovalo 71 za, 57 proti, 20 sa zdržalo, 1 nehlasoval. Tento návrh sme neschválili. Teraz hlasujeme o procedurálnom návrhu pána poslanca Kažimíra zaradiť bod s tlačou 356. (Krátka pauza.) Prepáčte. Hlasujte, prosím, teraz. (Hlasovanie.) Prítomných 150 poslancov, hlasovalo 72 za, 58 proti, 20 sa zdržalo. Tento návrh sme neschválili. Teraz hlasujeme o procedurálnom návrhu pána poslanca Matoviča zaradiť do programu bod s tlačou 369. (Hlasovanie.) Prítomných 149 poslancov, hlasovalo 69 za, 36 proti, 43 sa zdržalo, 1 nehlasoval. Tento návrh sme neschválili. Hlasujeme o procedurálnom návrhu pána poslanca Vážneho zaradiť do programu uznesenie, ktoré, uznesenie k podaniu Správy vlády Slovenskej republiky o implementácii a čerpaní štrukturálnych fondov a Kohézneho fondu v rámci Operačných programov Národného strategického referenčného rámca. Prosím, hlasujte teraz. (Hlasovanie.) Prítomných 150 poslancov, hlasovalo 71 za, 33 proti, 46 sa zdržalo. Tento návrh sme neschválili. Hlasujeme o bode č. 7, o procedurálnom návrhu č. 7, pána poslanca Jahnátka, a to vyradiť zákon o regulácii, druhé čítanie, bod č. 8 programu. Nech sa páči, hlasujte teraz. (Hlasovanie.) Prítomných 150 poslancov, hlasovalo 73 za, 47 proti, 29 sa zdržalo, 1 nehlasoval. Tento návrh sme neschválili. Hlasujeme o poslednom procedurálnom návrhu pána poslanca Rafaja, a to zmeniť poradie bodov 23, 24, 25 na poradie 25, 24, 23. Prosím, hlasujte teraz. (Hlasovanie.) Prítomných 149 poslancov, hlasovalo 71 za, 35 proti, 41 sa zdržalo, 2 nehlasovali. Ani posledný procedurálny návrh sme neschválili. Teraz budeme hlasovať o programe schôdze ako o celku. Prosím, prezentujme sa a hlasujme. (Hlasovanie.) Zo 148 prítomných poslancov hlasovalo 77 za, 60 proti, 11 sa zdržalo. Konštatujem, že sme program 18. schôdze Národnej rady schválili. Chcem vás informovať, že na základe dohody z poslaneckého grémia nebudeme hlasovať zajtra 18. mája o 17.00 hod. z dôvodu snemu ZMOS-u a v piatok 20. mája o 11.30 hod. na základe dohody poslaneckého grémia. V piatok budú prerokované len body, ktoré sú uvedené v programe pod týmto dátum. V prípade, že budú prerokované skôr, ako skončí schôdza, tak bude schôdza ukončená po prerokovaní týchto pätnástich bodov. Panie poslankyne, páni poslanci, prvým bodom programu schôdze je návrh na voľbu kandidáta na vymenovanie za generálneho prokurátora Slovenskej republiky , tlač 189. Chcem vás informovať, že 13. mája mi bol doručený list kandidáta Dr. Čentéša, ktorý mi oznámil, že berie späť svoj súhlas s kandidatúrou na vymenovanie za generálneho prokurátora. List som odstúpil na zaujatie stanoviska ústavnoprávnemu výboru. Spravodajcom k tomuto bodu programu je predseda ústavnoprávneho výboru poslanec Radoslav Procházka, ktorému teraz odovzdávam slovo. Nech sa páči. Prepáčte mi, nech sa páči, pán poslanec.